**СЪОБЩЕНИЕ**

**Община Севлиево** на основание чл.124б, ал. 2 от Закона за устройство на територията, съобщава че със **Заповед № 211 от 01.03.2023г. на Кмета на Община Севлиево е одобрен:**

**Подробен устройствен план (ПУП) – план за регулация и застрояване (ПРЗ)** за изменение на ПУП-ПРЗ с цел вътрешната регулационна линия на УПИ IX-512,513, кв. 44 по плана на с. Горна Росица, определяща дъното на имота, да се премести по съответната част от съществуващата имотна граница между ПИ 512 и ПИ 513 в изпълнение на процедурата, предвидена в § 8, ал. 2, т. 3 от ПР на ЗУТ.

С регулационната съставка на плана вътрешната регулационна линия на УПИ IX-512,513, кв. 44, определяща дъното на имота, да се премести по съответната част от съществуващата имотна граница между ПИ 512 и ПИ 513. Частта от ПИ 511, която по действащата регулация също се придава към УПИ IX-512,513, кв. 44, да премине към УПИ XI-511 от кв. 44 по плана на с. Горна Росица, община Севлиево. Уличната регулационна линия на УПИ IX-512,513, кв. 44 да се премести по съществуващата имотна граница.

Със застроителната съставка на плана да се запази установената за тази част от кв. 44 устройствена зона „Жм“ – за ниско жилищно застрояване – при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60 %;
* **Максимална интензивност на застрояване** – 1.2;
* **Минимална озеленена площ** – 40 %.

Да се посочат ограничителните линии на основното застрояване и сградите, които се запазват като елемент от него.

**Обхват на устройствения проект: УПИ XI-511 от кв. 44 по плана на с. Горна Росица, община Севлиево.**

На основание чл. 215, ал. 1 от ЗУТ, заповедта подлежи на обжалване в 14-дневен срок, по реда на чл. 215, ал. 4 от ЗУТ, пред Административен съд – гр. Габрово, чрез община Севлиево.

На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 02.03.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**